Furtunatu

Furtunatu hè un cantu tradiziunale di Corsica.

Furtunatu
U più ch'è sò innamuratu
Hè quella di to capelli
Li to ochji tanti alegri
Scimiscenu li zitelli
Ma à dì la franca è chjara
Eiu sò unu di quelli.

A Dumenica la mane
Quand'è tù esci cambiata
Da frusteri à paisani
Da tutti si rimarcata
Tutt'unugnu si dumanda
Di qual' sei innamurata.

A mio ricca di statura
Bianca è rossa di culori
À guardà ti pari un fiore
À parlà ti incanti u core
Bellu contentu serà quellu
Chì cun tè ferà l'amore.

Ne vogliu scrive lu to nome
Da sopra tutte le stelle
In paese ùn ne nasce
Cume tè belle zitelle
Furtunatu serà quellu
Chi ti metterà l'anellu.

Furtunatu serà quellu
Chi ti metterà l'anellu.

Categoria:Cantu tradiziunale di Corsica